આવી જ રીતે કળયુગના પ્રારંભે ભક્ત કવિ નરસિંહ મહેતાને પણ આ મંદિરમાં શિવજીનો સાક્ષાત્કાર થયો હતો. નરસિંહ મહેતા દરરોજ ગાયો ચરાવવા માટે જંગલમાં જતાં. પરંતુ ત્યાં એક સ્થળે ગાય દોહવાઇ જતી. આ કારણે તેમને ભાભીના મહેણા સાંભળવા પડતા. આ વાતથી નરસિંહ મહેતા વ્યાકુળ થઈ ગયા અને તે જગ્યા પર જ તેઓ તપ કરવા બેસી ગયા, સાત દિવસ બાદ તેમને શિવજીનો સાક્ષાત્કાર થયો. નરસિંહ મહેતાએ વરદાન માગ્યું કે નાગર નાત હંમેશા સુખી રહે અને કૃષ્ણ ભગવાનની રાસલીલાના તેમને દર્શન થાય. તેમની આ બંને મનોકામનાને ભગવાને સ્વીકારી હતી.